Purezidenti Yoweri Museveni araaganiise okuhayo shiringi aka 1b ez’okuhwera omukutebeekanisa emikoro y’okukuza ekiro ky’abajurizi eky’omwaka ogu ahari Namugongo.
Purezidenti ebi abigambire obu abaire nabuganaho abeebembezi kuruga Kabarole omumaka gye Rwakitura omu disiturikiti ya Kiruhura.
Museveni agizire ngu agaaniireho na tiimu egi kuruga Kabarole aha mikoro y’okukuza ekiro eki n’ezindi nshonga.
Akakiiko aka Uganda Episcopal Conference kakatoorana obureeberezi bwa Fort Portal kwebembera okutebeekanisa ekiro ky’abajurizi omwaka ogu.
Omubigambo bye, Biishopu w’oburebeerezi bwa Fort Portal, Rt. Rev. Robert Muhiirwa agiizire ngu obureeberezi bukozire gye embariirira ei barikwija kukoresa erikuhika akahumbi kamwe.
Omu rukiiko oru, Minisita w’eby’oburambuzi, Col. Tom Butime akyorekire ngu amaramizo ag’abakristu n’abakristaayo ahari Namugongo n’emyanya y’oburambuzi erikwetenga obuhwezi kubaasa kureeta abarambuzi.
lug_Latn lug_Latn run_Latn lug_Latn lug_Latn lug_Latn